Vážení rodičia a priatelia školy,

Aj tento rok môžete prispieť SZUŠ Odorín prostredníctvom Občianskeho združenia **„ UMELECKÝ KLUB ODAMOS“** 2% z dane.

Zákon Vám umožňuje darovať 2% zo svojich daní z príjmov neziskovej organizácií, ako je aj naše Občianske združenie UMELECKÝ KLUB ODAMOS. Tento dar Vás nič nestojí, pretože daň by ste inak odviedli štátu. Vaše 2% pre náš znamenajú prejavenie dôvery a podporu v rozvíjaní našich aktivít v prospech Vašich detí. Využite možnosť rozhodnúť o Vašich 2%!

Ako postupovať:

Údaje, ktoré potrebujete v tlačivách uviesť:

Obchodné meno alebo názov : **UMELECKÝ KLUB ODAMOS**

Sídlo – obec, PSČ, ulica, číslo: **053 22 Odorín 65**

Právna forma: **Občianske združenie**

Identifikačné číslo IČO/SID: **50082493**

Ste zamestnanec a ročné zúčtovanie dane za Vás robí zamestnávateľ?

1. Do 15.02.2024 požiadajte zamestnávateľa o vykonanie ročného zúčtovania zaplatených preddavkov na daň.
2. Požiadajte zamestnávateľa, aby Vám vystavil Potvrdenie o zaplatení dane.
3. Z tohto Potvrdenia si viete zistiť dátum zaplatenia dane a vypočítať 2% v Vašej zaplatenej dane – to je maximálna suma, ktorú môžete v prospech prijímateľa poukázať. Táto suma však musí byť minimálne 3,00 €.
4. Stiahnite si a vyplňte Vyhlásenie o poukazaní 2% z dane.
5. Obe tieto tlačivá (Vyhlásenie s Potvrdením), doručte do 30. Apríla 2024 na daňový úrad podľa Vášho bydliska, alebo v zborovni SZUŠ.

Podávate si daňové priznanie sami?

1. Riadne vyplňte daňové priznanie.
2. Vypočítajte si Vaše 2% z dane z príjmov fyzickej osoby – to je maximálna suma, ktorú nám môžete poukázať, minimálne však 3,00€.
3. V daňovom priznaní pre fyzické osoby sú už uvedené kolónky na poukazanie 2% z dane v prospech jedného prijímateľa (DPFO A: VIII. oddiel priznania, DPFO B: XII. oddiel).
4. Riadne vyplnené daňové priznanie doručte v lehote, ktorú máte na podanie daňového priznania (zvyčajne do 31.03.2024) na daňový úrad podľa Vášho bydliska.

Postup pre právnické osoby

1. Riadne vyplňte daňové priznanie.
2. Vypočítajte si Vaše 1% z dane z príjmov právnickej osoby – to je maximálna suma, ktorú nám môžete poukázať. Môžete určiť jedného alebo viacerých prijimáteľov s uvedením príslušných súm (každému však najmenej 8,00€).
3. V daňovom priznaní pre právnické osoby sú už uvedené kolónky na poukázanie 1% z dane v prospech 3 prijímateľov (IV. časť priznania).
4. Pokiaľ ste si vybrali viac ako troch prijímateľov, vložte do daňového priznania ďalší list papiera ako prílohu.
5. Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Váško sídla) a v tomto termíne aj zaplaťte daň z príjmov.